open-index/open-wikipedia-markdown huggingface dataset:
ג'יימס גיסט

**ג'יימס קלאף גיסט השלישי** (באנגלית: **James Clough Gist III**; נולד ב-26 באוקטובר 1986) הוא כדורסלן אמריקאי, המשחק בקבוצת אסוול ליון-וילרבאן, בעמדות הפאוור פורוורד והסנטר.

## נעורים וקריירת מכללות
גיסט נולד בעיר אדנה שבטורקיה, בזמן שאביו שירת בבסיס חיל האוויר אינג'ירליק מטעם חיל האוויר של ארצות הברית. בשנות ילדותו התגוררה המשפחה בגרמניה, ובהיותו תלמיד תיכון חזרה למרילנד שבארצות הברית.

בין השנים 2004–2008 למד באוניברסיטת מרילנד, וב-4 עונותיו בקבוצת הכדורסל שלה שיתף פעולה, בין היתר, עם ניק קיינר-מדלי, ג'ון גילכריסט, די. ג'יי. סטרוברי, גריבס ואסקז ולנדון מילבורן. בעונתו האחרונה, 2007/2008, רשם ממוצעי שיא של 15.9 נקודות, 7.9 ריבאונדים ו-2.3 חסימות למשחק.

## קריירה מקצועית
בדראפט ה-NBA 2008 נלקח גיסט בבחירה ה-57 על ידי סן אנטוניו ספרס, אך לא זכה לחוזה בקבוצה. בעונתו הראשונה בקריירה שיחק עבור פלקנסטרו ביאלה, אשר רשמה את הישג השיא של המועדון – העפלה לשלב חצי גמר ליגת העל האיטלקית. לאורך עונתו היחידה בקבוצה קלע גיסט 13.0 נקודות והוריד 5.9 ריבאונדים בממוצע למשחק. בקיץ 2009 עבר לקבוצת לוקומוטיב קובאן, אשר סיימה את עונת 2009/2010 במקום החמישי בליגת העל הרוסית.

בעונת 2010/2011 שיחק עבור פרטיזן בלגרד הסרבית, וזכה עמה באליפות הליגה האדריאטית, באליפות ליגת העל הסרבית ובגביע הסרבי. באותה עונה השתתף לראשונה ביורוליג, והעמיד בה ממוצעים של 11.4 נקודות ו-6.9 ריבאונדים למשחק. לקראת עונת 2011/2012 חתם על חוזה בפנרבחצ'ה, אשר הודחה בשלב "16 הגדולות" ביורוליג, וסיימה במקום החמישי בליגת העל הטורקית. באוגוסט 2012 חתם על חוזה באוניקאחה מאלגה, ובעשרת משחקיו עם הקבוצה רשם ממוצעים של 8.6 נקודות ו-4.8 ריבאונדים למשחק.

בדצמבר 2012 הועבר גיסט בטרייד לפנאתינאיקוס, בתמורה לאנדי פאנקו. במאי 2015 הושעה על ידי פיב"א לתקופה של 8 חודשים בשל שימוש בקנאביס. מאוחר יותר קוצרה השעייתו ל-6 חודשים בלבד, ולקראת עונת  חזר גיסט לשחק עבור פנאתינאיקוס. לאורך תקופתו בפנאתינאיקוס זכתה הקבוצה 5 פעמים באליפות הליגה היוונית (2013, 2014, 2017–2019) ו-6 פעמים בגביע היווני (2013–2017, 2019), והודחה במשך 7 עונות ברציפות בשלב רבע גמר היורוליג. ממוצעיו של גיסט ב-141 משחקיו בליגה היוונית הם 8.3 נקודות ו-4.6 ריבאונדים למשחק, וב-181 משחקי הקבוצה ביורוליג קלע 9.1 נקודות והוריד 4.1 ריבאונדים למשחק.

בקיץ 2019 עבר לשחק עבור הכוכב האדום בלגרד, לאחר כ-6 עונות וחצי בפנאתינאיקוס.

## סטטיסטיקות הקריירה ביורוליג

## קישורים חיצוניים

## הערות שוליים

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת מרילנד
קטגוריה:בחירות דראפט של סן אנטוניו ספרס
קטגוריה:כדורסלני ביאלה
קטגוריה:כדורסלני לוקומוטיב קובאן
קטגוריה:כדורסלני פרטיזן בלגרד
קטגוריה:כדורסלני פנרבחצ'ה
קטגוריה:כדורסלני אוניקאחה מאלגה
קטגוריה:כדורסלני פנאתינאיקוס
קטגוריה:כדורסלני הכוכב האדום בלגרד
קטגוריה:כדורסלני באיירן מינכן
קטגוריה:כדורסלני אסוול ליון-וילרבאן
קטגוריה:אמריקאים שנולדו ב-1986
טונהפארק

**טונהפארק** הוא אלבום הסולו השני של הראפר הישראלי טונה. האלבום יצא לאור ב-7 בספטמבר 2017, דרך חברת התקליטים עננה. מהאלבום יצאו הסינגלים "י"א 2", "סחרחורת" ו-"אבודים בחלל" שזכו להצלחה רבה במצעדי הפזמונים.

## רקע והפקה
כל שירי האלבום הופקו על ידי ניר דנן ויקיר בן טוב, המפיקים המוזיקליים הקבועים של טונה שהפיקו גם את אלבומו הקודם. באלבום מתארחים בין היתר מיקי גבריאלוב, איתי לוקץ' ואורטגה שהיה בסופרגרופ "שאטגאנז" לצד טונה ושי 360.

"אבודים בחלל", השיר הראשון באלבום, מכיל אלמנטים ערביים ובית בשפה הערבית שבוצע על ידי להקת A-WA.

"גלגל ענק", השיר השני באלבום, כולל סימפול מתוך שיר הנושא את אותו שם בביצוע חלב ודבש וגלי עטרי.

## ביקורות

האלבום זכה לביקורות טובות. חלקן יותר וחלקן פחות. הבלוגר ומבקר המוזיקה יוסי חרסונסקי סקר את האלבום בחיוב ואף העניק לו 4.5 כוכבי זהב מתוך חמישה. ב"וואלה! NEWS" כתב נדב מנוחין 

## סינגלים
* "י"א 2" - יצא לאור ב-2 באפריל 2017 כסינגל הראשון מתוך האלבום. עם יציאתו נכנס אל המקום ה-7 במצעד השבועי של מדיה פורסט ולמקום ה-3 במצעד השבועי של גלגלצ. כמו כן, זכה במקום ה-14 במצעד העברי השנתי של גלגלצ ובמקום ה-22 במצעד העברי השנתי של רשת ג'.
* "סחרחורת" - יצא לאור ב-3 ביולי 2017 כסינגל השני מתוך האלבום. עם יציאתו נכנס אל המקום ה-3 במצעד השבועי של גלגלצ.
* "אבודים בחלל" - יצא לאור ב-27 באוגוסט 2017 כסינגל השלישי והאחרון מתוך האלבום. עם יציאתו נכנס אל המקום ה-5 במצעד השבועי של גלגלצ.

## רשימת רצועות

## קישורים חיצוניים

## הערות שוליים

קטגוריה:אלבומי טונה
קטגוריה:אלבומי קונספט
קטגוריה:אלבומים בעברית
ראובן אלואשווילי

הרב **ראובן אלואשווילי** (ה'תרי"ח, 1855 - אייר ה'תרפ"ב, 1922) היה רב הקהילה היהודית בכותאיסי וממנהיגיה הרוחניים של יהדות גאורגיה בראשית המאה ה-20.

## תולדות חייו
נולד בשנת ה'תרי"ח (1855) בכותאיסי לרבי אהרון ב"ר יצחק אלואשווילי, מחכמי העיר. הוסמך לרבנות בשנת ה'תרמ"ז. בשנת ה'תרס"ב התמנה לרב בית הכנסת הגדול בכותאיסי, ובמקביל מונה על ידי השלטונות לתפקיד רב מחוז כותאיסי. בשנת ה'תרס"ו ייסד ישיבה בעיר ועמד בראשה. הוא נחשב לסמכות רוחנית מהבכירות ביותר בקרב יהודי גאורגיה. בשנת ה'תרע"ב יצא לביקור בארץ ישראל לצורכי גיוס כספים, ואז רקם קשרים עם חכמי ירושלים. בין השאר, הוציא בשיתוף עם הרב יחיאל מיכל טוקצינסקי ספר "טהרת ישראל" על הלכות טהרת המשפחה בגאורגית יהודית. הוא פעל למינוי רבנים ובעלי תפקידים תורניים אשכנזים בקהילות גאורגיה, כדי לשפר את רמת הרבנות במדינה.

בשנת ה'תרפ"א (1921) עזב את גאורגיה בשל הכיבוש הסובייטי, והשתקע באיסטנבול, שם ייסד בית כנסת וישיבה לקהילה הגאורגית שישבה בעיר, והתמנה כרבה, עד לפטירתו באייר ה'תרפ"ב.

חתנו הרב משה דברשווילי "הקטן" היה תלמידו של הרב ישראל מאיר הכהן ("החפץ חיים"), והיה חבר  בפרלמנט הגאורגי כנציג היהודים החרדים במפלגה הסוציאליסטית המנשביקית. לאחר עזיבת חמיו את גאורגיה, הנהיג את הקהילה היהודית בכותאיסי.

## השקפת עולמו
הרב אלואשווילי היה מנהיג הזרם החרדי השמרני ביהדות גאורגיה. בשנת 1915, כאשר החל הרב דוד באזוב בפעילות ציונית וניסה לכנס ועידה של כל רבני גאורגיה, הביע התנגדות מרה ונחרצת לפעילותו. התנגדותו הייתה חריפה ביותר, עד שנטען כי כינה את הציונים "ימח שמם וזכרם" כמו כן, התנגד להכנסת לימודי חול לבתי הספר. בתחומים אלו, הושפע בין השאר מהרב שמואל הלוי לויטין, שליח הרבי מחב"ד שלום דובער שניאורסון לגאורגיה, שהוכרז על ידי הרב אלואשווילי כראש החכמים בגאורגיה. בשנת ה'תרע"ח הקים (בעזרת חתנו) סניף של אגודת ישראל בגאורגיה.

השקפתו ופעילותו האנטי-ציונית עוררה לו התנגדות רבה מקרב החוגים הציונים. 

יש הטוענים כי לאחר שראה את סבלם של יהודי גאורגיה תחת השלטון הקומוניסטי, חזר בו מהתנגדותו לציונות.

## לקריאה נוספת
* דוד בותרשווילי, **רבני גרוזיה: דת והיסטוריה**, אשדוד ה'תשס"ג, עמ' 86 ואילך.
* הרב זושא וואלף (עורך), **אדמו"רי חב"ד ויהדות גרוזיה**, ה'תשע"ו, עמ' 277–282.
* נתן אליהשווילי, "המאבק בין ציונות ומתנגדיה", בתוך: **היהודים הגרוזים בגרוזיה ובארץ ישראל**, עמ' 60–70.
* רוני מילר, '''חלומות נכזבים על ארץ ישראל: מכתבים לנתן אליהשווילי''' (ספרי ניב, 2022)
* Ronnie Miller. '''Elusive Dreams: Letters to Zion''' (Friesen Press, 2023)
* ראובן אנוך, "שלוש גישות לגבי הזהות היהודית בין יהודי גאורגיה בערב מהפכת אוקטובר ואחריה", בתוך: יוסי גולדשטיין (עורך), **בין דת, לאום וארץ : המאבק על הזהות היהודית בעת החדשה** בהוצאת אוניברסיטת אריאל בשומרון, אריאל 2014, עמ' 157–164.
* רוברט גולן. **שערי בית הכנסת: יהדות כותאיסי** (תל אביב, 2009).
* חכם ראובן אלאשווילי, בית רפאל

## קישורים חיצוניים
* ספר טהרת ישראל.
* גרשון בן אורן, תולדות יהודי גרוּזיה עד ימי המשטר הסובייטי, באתר הקונגרס העולמי של יהודי גאורגיה.

## הערות שוליים

קטגוריה:כותאיסי: רבנים
קטגוריה:פעילי אגודת ישראל
קטגוריה:איסטנבול: רבנים
קטגוריה:ראשי ישיבות בתפוצות
קטגוריה:אנשי חינוך יהודים גאורגים
קטגוריה:אנשי חינוך יהודים טורקים
קטגוריה:אנטי-ציונים יהודים
קטגוריה:רבנים גאורגים
קטגוריה:רבנים טורקים
קטגוריה:ילידי 1865
קטגוריה:נפטרים ב-1922
ארקטוקיון

[ממוזער|[גולגולת היצור]]
**ארקטוקיון** (שם מדעי: *Arctocyon*; פירוש השם: "דוב כלב") הוא סוג של יונק נכחד בן לסדרת הקונדילרסים הקדומה, אשר חי בראשית הקנוזואיקון בתקופת הפלאוקן ונכחד בסיומה. המאובנים של יונק זה התגלו באירופה ובאמריקה הצפונית, בין השאר בצרפת וגרמניה והחוקר אדוארד דרינקר קופ גילה ממצאים ב-1883 בניו מקסיקו וכן בויומינג, מונטנה ואלברטה. המאובנים שלו הוגדרו לראשונה ב-1841 בידי החוקר הצרפתי הנרי מארי דוקרוטאי דה בלנוויל. מספר מינים מיוחסים לסוג, בעוד מספר סוגים לשעבר אוחדו איתו.

הארקטוקיון היה יונק בינוני דומה במראהו ובתנוחתו לדוב, אך היה קטן יותר, דומה מעט לכלב, ולמעשה היה סוג קדום של פרסתן, אך שונה הן ממפריטי הפרסה והן ממכפילי הפרסה. הוא היה בעל אצבעות וזנב ארוך ועבה ואולי היה יכול לטפס על עצים. הוא הגיע לאורך של 1.5 מטרים ולמשקל של עד 60 ק"ג במינים הגדולים. הוא היה אוכל-כול בהתבסס על מבנה שיניו והלסת הארוכה שלו, שהייתה מלאה בשיניים טוחנות כמו של אוכלי עשב אך בקדמת הלסת בלטו ניבים גדולים שיועדו לתזונה מבשר. מבנה השיניים דומה מאוד לאלה של הטורפים בוריהאיניים מאמריקה הדרומית.

סוג זה הוא מאבות הפרסתנים הצמחוניים הגדולים ובעלי הפרסות, אשר הותאמו יותר ויותר לתזונה מצמחים באופן בלעדי וגידלו פרסות על כפות רגליהם, לאחר שהיערות בהם חיו נכחדו.

## קישורים חיצוניים

קטגוריה:בעלי חיים שתוארו ב-1841
קטגוריה:טקסונים שתוארו בידי אנרי מארי דוקרוטאי דה בלנוויל
קטגוריה:קונדילרסים
קטגוריה:יונקים שחיו בפלאוקן באמריקה הצפונית
קטגוריה:יונקים שחיו בפלאוקן באירופה
קטגוריה:מגה-פאונה של הפלאוגן באמריקה הצפונית
קטגוריה:מאובני טקסונים שתוארו ב-1841
איתי סנד

**איתי סנד** (נולד ב-4 במאי 1955) הוא פרופסור למדע המדינה, בעברו כיהן כדיקן הפקולטה למדעי החברה על שם גרשון גורדון באוניברסיטת תל אביב. כמו כן, הוא עומד בראש מכון מינץ לפתרונות מדיניות אסטרטגיים לאתגרים גלובליים. סנד הקים את בית הספר ללימודי חברה ומדיניות בפקולטה למדעי החברה באוניברסיטת תל אביב, ועמד בראשו במשך 4 שנים עד שמונה לדיקן הפקולטה.

תחומי המחקר העיקריים שלו הם תורת המוסדות, תורת המשחקים ומודלים מתמטיים יישומיים. כמו כן הוא מרצה בקורסים של תכנון אסטרטגי, הבטים פוליטיים וחברתיים במדיניות הציבורית ותקצוב.

בעבר כיהן כראש המחלקה למדע המדינה וכמנהל ה-Center for New Institutional Social Sciences באוניברסיטת וושינגטון בסנט לואיס. סנד פרסם חמישה ספרים בשנים 1997–2014 בהוצאת אוניברסיטת קיימברידג'.

כמו כן, סנד פרסם עשרות מאמרים בכתבי עת מובילים כגון The American Journal of Political Science ו-The Journal of Politics, The Journal of Theoretical Politics

בנם של זוג הסופרים יונת ואלכסנדר סנד.

## פרסומים
### ספרים שכתב
* J. Knight and I. Sened (Eds.) 1995. *Explaining Social Institutions*, Ann Arbor: The University of Michigan Press.
*Itai Sened. 1997. *The Political Institution of Private Property*. Cambridge: Cambridge University Press.
*Gideon Doron and Itai Sened. 2001. *Political Bargaining: Theory Practice and Process*. London: Sage Publications.
* Norman Schofield and Itai Sened. 2006. *Multiparty Democracy: Parties, Elections and Legislative Politics in Multiparty Systems*, Cambridge University Press.

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סגל אוניברסיטת תל אביב: מדע המדינה
קטגוריה:בעלי תואר דוקטור מאוניברסיטת רוצ'סטר
קטגוריה:ישראלים שנולדו ב-1955
אברהם יחיאל פיש

הרב **אברהם יחיאל פיש** (ידוע בכינוי: **הבנאי הקדוש**) נולד בעיירה טרנוב שבגליציה ועלה לארץ ישראל במהלך השואה. פעל והתגורר בתל אביב, בסמוך לשוק הכרמל, אליו הכניס עניים ונזקקים ודאג לכל צורכיהם. נפטר בי"ג באלול ה'תשנ"ח (4 בספטמבר 1998) ונטמן בבית הקברות העתיק בצפת.

## ביוגרפיה
פיש נולד בעיירה טרנוב שבגליציה לרב יוסף חיים פיש. למד אצל האדמו"רים מסטוטשין ורופשיץ. בזמן השואה ברח לארץ ישראל. רוב שנות חייו למד אצל הרב משה יעקב רביקוב ("הסנדלר הקדוש"). לימים, קיבל הוראה מהבאבא סאלי להתגלות והחל לקבל אנשים לברכות. בנוסף, לפני פטירתו של הבאבא סאלי, קרא למקורביו ואמר להם כי "רבי אברהם הוא ממשיך דרכו והוא זה שימלא את מקומו בהשפעת ברכותיו לעם ישראל".
ממוזער|ציון קברי הזוג פיש בבית העלמין בצפת

התגורר בתל אביב עם רעייתו, פראדל (שרה). הזוג הכניס לביתו אורחים רבים וערך מדי מוצאי שבת סעודת מלווה מלכה גדולה.

סייע למאות חתנים וכלות וקנה להם מוצרי חשמל ובעיקר מקררים. כשנשאל מדוע דווקא מקררים היה עונה שכאשר "יעלה לשמים ויכניסו אותו לגיהנום, אוכל לבקש להתקרר במקררים אלו".

נפטר בערב שבת, י"ג באלול ה'תשנ"ח, ונטמן בבית הקברות היהודי העתיק בצפת. בצוואתו ביקש שכל אדם שיעלה על קברו, יאמר את תפילת "רחם בחסדך" שלוש פעמים, והוסיף כי מי שיקיים בקשה זו, מובטחים לו ישועות גדולות בכל נושא (תפילת רחם בחסדך היא קטע מפיוט צור משלו).

## קישורים חיצוניים
* 
* הרב הרצל חודר, סיפורי צדיקים: רבי אברהם פיש, youtube - ערוץ הידברות, 6 באוגוסט 2017

## הערות שוליים

קטגוריה:עולים במלחמת העולם השנייה
קטגוריה:טרנוב: אישים
קטגוריה:תל אביב-יפו: אישים
קטגוריה:רבנים ישראלים
קטגוריה:יהודים הקבורים בבית הקברות בצפת
קטגוריה:ישראלים שנפטרו ב-1998
Guilty (אלבום של איומי האמאסאקי)

**GUILTY** הוא אלבום האולפן התשיעי של אמנית ההקלטות היפנית איומי האמאסאקי. האלבום יצא לאור ב-1 בינואר 2008, על ידי Avex Trax.

"Guilty" מסמן את האלבום התשיעי ברציפות של האמאסאקי שהופק במלואו על ידי המפיק והמנהל היפני מקס מטסורה, בעוד שהיא תורמת לאלבום כסולן הראשי, זמר רקע וכותבת שירים לכל השירים. Guilty הוקלט ביפנית עם ביטויים מינוריים באנגלית, הוא אלבום רוק עם אלמנטים מוזיקליים רבים כמו רוק כבד, מטאל, מוזיקה אלקטרונית ומנגינות בלדת פופ.

"Guilty" הוקלט ביפן ובארצות הברית, מה שהפך אותו לאלבום השלישי של האמאסאקי שהוקלט בארצות הברית. הפקה ועריכה נוספים טופלו הן ביפן והן בארצות הברית. חמישה פורמטים שונים יצאו לאור לקידום האלבום; תקליטור עצמאי, צרור CD ו־DVD, חבילת ספרי תמונות, מהדורה מוגבלת Playbutton, והפצה דיגיטלית ברחבי העולם. שלוש יצירות אמנות שונות הוצאו לשרוול הכריכה של האלבום; בפורמט התקליטור יש צילום ארוך של חמאסקי בשמלה עם הדפסים מנומרים, בפורמט התקליטור וה- DVD היה צילום מקרוב על פניו של חמאסקי, ובחבילת ספרי הצילום יש את חמאסקי במושב במאי עם שמלה צהובה.

עם יציאת האלבום הוא נפגש עם ביקורות מעורבות לטובה מצד מבקרי המוזיקה. המבקרים החמיאו לאלמנטים האפלים של האלבום ושיבחו את המסירה האותנטית של חמסקי באמצעות מילות השיר והרגשות שלה. עם זאת, חלקם מתחו ביקורת על העיבודים המפליגים של האלבום ועל ההופעות הווקאליות של חמאסקי, לצד ז'אנרי הקופרת היונים והיעדר המגוון המוזיקלי. מבחינה מסחרית, האשמה הייתה הצלחה. זה הפך לאלבום האולפנים הראשון של חמאסקי שהחמיץ את המקום הראשון בתרשים האלבומים היפניים של אוריקון. למרות זאת, האשמה מכרה למעלה מ־568,000 יחידות בסוף שנת 2008. היא אושרה פלטינה כפולה על ידי איגוד תעשיות ההקלטות של יפן (RIAJ) למשלוחים של 500,000 יחידות.

שלושה סינגלים יצאו לאור מגילטי. הסינגל הראשי והיחיד בצד "Glitter / Fated" "זכה להצלחה מסחרית, והגיע למקום הראשון בתרשים הסינגלים של אוריקון היפני והיה מוסמך על ידי RIAJ. האלבומים הסינגל השני," Talkin '2 Myself ", היה הצלחה מסחרית, היא הגיעה למקום הראשון בתרשים הסינגלים של אוריקון והוסמכה מזהב על ידי RIAJ. הסינגל הדיגיטלי היחיד של האלבום, "When When ..." לא הצליח למפות במפת הסינגלים של Oricon מכיוון שהוא שווק דיגיטלית; הוא הצליח מכרו למעלה מ־3.3 מיליון מכירות, הסינגל הנמכר ביותר של חמאסקי עד כה. כמה רצועות אלבומים נוספות שרטטו במצעדים מיומנים ביפן.

## קישורים חיצוניים

קטגוריה:אלבומי איומי האמאסאקי
קטגוריה:אלבומים ביפנית
יחסי צרפת–קפריסין

**יחסי צרפת–קפריסין** מתייחסים ליחסים הנוכחיים וההיסטוריים בין הרפובליקה הצרפתית לקפריסין. שתי המדינות חברות במועצת אירופה, האיחוד האירופי והארגון לשיתוף פעולה ולפיתוח כלכלי.

## היסטוריה
היחסים בין המדינות החלו בתקופת האימפריה הפרנקית, כאשר אדריכלות גותית הופיעה בקפריסין, בעוד יינות קפריסאיים נחשבו למצרך מוערך בצרפת. לאחר שריצ'רד לב הארי מכר את האי למסדר הטמפלרים (אבירי היכל שלמה), שלטונם הנוקשה הביא את תושבי האי לידי מרד, מה שגרם להם למכור אותו לגי דה ליזיניאן, מלכה המודח של ממלכת ירושלים. גי דה ליזיניאן הוכתר למלך קפריסין בתואר "אמלריך הראשון, מלך קפריסין". הוא ייסד את 'ממלכת קפריסין', וקבע את העיר פמגוסטה כעיר הבירה של האי. במקביל נקבעה גם השפה הלטינית כשפה הרשמית באי. מאוחר יותר הוחלפה השפה בצרפתית. תקופה ארוכה לאחר מכן הוכרה היוונית כשפה רשמית שנייה. בשנת 1196, הוקמה הכנסייה הלטינית, והכנסייה האורתודוקסית המקומית עברה סדרה של רדיפות דתיות. בשנת 1268, איחד הוגו השלישי מלך קפריסין את הממלכה עם ממלכת ירושלים.

לאחר מכן הפכה קפריסין למרכז חשוב של הסחר האירופי עם אסיה ואפריקה, דבר שהביא לחיכוכים בינה לבין סוחרים איטלקים. במהלך המאה ה-14 הלכה והתחזקה השפעתה של הרפובליקה של ג'נובה ושל סוחריה באי, ובעת הקרע המערבי צידדו מלכי קפריסין באפיפיורות אביניון מתוך תקוה שהצרפתים יניסו את האיטלקים מהאי. ב-1426 הפכו הממלוכים את האי למדינה וסאלית ממלוכית, ומלכיה איבדו את כוחם, עד שלבסוף אולצה המלכה האחרונה, קתרין קורנרו למכור את האי לוונציה ב-1489, שהקימו את 'הרפובליקה של ונציה' על האי. ונציה השתמשה באי כנקודת מסחר חשובה. בתקופה זו נבנתה החומה הוונציאנית של ניקוסיה. לאורך תקופה זו נחלקה האוכלוסייה בין עילית שלטת קתולית, ורוב העם שהיה יווני-אורתודוקסי. במשך כל התקופה הוונציאנית הייתה קפריסין נתונה להתקפות בלתי פוסקות מצד האימפריה העות'מאנית הצעירה, עד שלבסוף נכבשה בשנת 1571. 20,000 מתושבי ניקוסיה הוצאו להורג, וכל הכנסיות ומבני הציבור נבזזו. בכך בא הקץ לשליטת הקתולים באי.

בשנת 1960 הפכה קפריסין לרפובליקה עצמאית, וב-16 באוגוסט אותה שנה פתחה צרפת שגרירות בניקוסיה. בשנת 2004 הצטרפה קפריסין ל, אשר צרפת הייתה אחת ממייסדיו. כמו כן קפריסין חברה בארגון לה פרנקופוני.

## נציגויות דיפלומטיות
צרפת מחזיקה בקפריסין שגרירות בניקוסיה ו-3 קונסוליות בלרנקה, לימסול ופאפוס. מאידך, קפריסין מחזיקה בצרפת שגרירות בפריז ו-2 קונסוליות בבורדו ומרסיי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אטיליו פראריס

**אטיליו פראריס** (באיטלקית: **Attilio Ferraris**; 26 במרץ 1904 – 8 במאי 1947) היה כדורגלן איטלקי, ששיחק בעמדת הקשר אחורי. זכה עם נבחרת איטליה במונדיאל 1934.

## ביוגרפיה

פראריס נולד וגדל ברומא שבאיטליה בשנת 1904. אביו עסק בתחום תיקון בובות. לאורך כל הקריירה היה ידוע באורך חיים לא טיפוסי עבור כדורגלן מוביל. פראריס היה מעשן, משחק פוקר ויצא עם נשים רבות. 

במדי נבחרת איטליה פראריס ערך את הופעת הבכורה ב-1 בינואר 1928 בניצחון 2–3 על שווייץ בגנואה. הוא היה לכדורגלן הראשון מרומא ששיחק אי פעם בנבחרת ובאותה שנה לקח חלק בזכייה במדליית ארד באולימפיאדת 1928. הוא זכה עימה במונדיאל 1934 אותו אירחה ושיחק בשלושה משחקים כולל הניצחון  1–2 בהארכה בגמר נגד צ'כוסלובקיה. פראריס נבחר להיות בנבחרת המצטיינת של הטורניר עם כמה מחבריו. ב-14 בנובמבר 1934 שיחק בקרב הייבורי המפורסם נגד אנגליה והופעתו האחרונה במדיה הייתה ב-1935 נגד צרפת, הופעה שסגרה 28 בסך הכל. בשנת 1938 הבטיח למאמן נבחרת איטליה ויטוריו פוצו שיפסיק לעשן בתנאי שיתן לו לשחק במונדיאל 1938 אך בקשתו נדחתה. בסופו של דבר הם זכו בפעם השנייה ברציפות בלעדיו. 

פראריס החל את הקריירה בשנת 1922 עם פורטיטודו רומא שנהפכה ב-1927 למועדון המוכר רומא. כינויו היה "הילד הבלונדיני מבורגו פיו" ובסך הכל ערך 198 משחקים עימה בליגה במשך שבע שנים. כמו דמות רומאית טיפוסית פראריס היה לוחם במגרש ורק ניצחון עמד לנגד עיניו, אך עם זאת הוא תמיד נשאר ספורטאי הגון. המשחקים שלו נגד יובנטוס וריימונדו אורסי נחשבים לאגדיים עד היום. לאחר מכן שיחק בקבוצות לאציו, בארי, רומא בקדנציה שנייה וקאטניה. קבוצתו האחרונה בקריירה הייתה אלטרוניסה רומא בה פרש מכדורגל בגיל 40 לאחר שהכה שופט ונכנס למאסר. 

פראריס נפטר ב-8 במאי 1947 בגיל 43 במונטקטיני טרמה, לאחר שלקה בדום לב במהלך משחק כדורגל  של כוכבים וותיקים. הוא נקבר בקמפו די ורנו שברומא ומצבתו נושאת את הכיתוב "אטיליו פראריס-אלוף עולם".

מרכז|ממוזער|250px|מצבתו של פראריס

## קישורים חיצוניים

* 

קטגוריה:קשרי כדורגל איטלקים
קטגוריה:כדורגלנים איטלקים
קטגוריה:כדורגלני קטניה
קטגוריה:כדורגלני בארי
קטגוריה:כדורגלני לאציו
קטגוריה:כדורגלני רומא
קטגוריה:כדורגלני נבחרת איטליה
קטגוריה:רומא: כדורגלנים
קטגוריה:כדורגלני מונדיאל 1934
קטגוריה:איטלקים שנולדו ב-1904
קטגוריה:איטלקים שנפטרו ב-1947
אברהם שמואל בנימין סופר (חשב סופר)

הרב **אברהם שמואל בנימין סופר** (א' בחשון ה'תרס"ב, 14 באוקטובר 1901, – כ"א בתשרי ה'תשכ"ב, 1 באוקטובר 1961) היה רבה של פרשבורג וראש ישיבת פרשבורג בסלובקיה ובישראל, חבר מועצת גדולי התורה של אגודת ישראל.

## קורות חיים
נולד בפרשבורג בא' בחשון ה'תרס"ב לאביו ר' עקיבא סופר ואמו הינדא שפרינצא בת ר' יצחק לייב סופר (בעל "סופר מהיר"). למד מפי אביו, וכן למד בחברותא עם האחים הרב משה סופר והרב אברהם סופר, בני הרב שמעון סופר מערלוי. ושנת ה'תרפ"ה החל לכהן כר"מ בישיבת פרשבורג של אביו. בשלהי שנת ה'תרצ"ט עלה אביו לארץ ישראל, והוא מילא את מקומו כרב העיר וראש הישיבה. בשנות השואה לימד את התלמידים בהחבא, בבית מדרשו של החת"ם סופר. בסיוון ה'תש"ג נמלט לבודפשט ומשם לארץ ישראל, אליה הגיע בכ"ח בחשון ה'תש"ד. בירושלים עמל יחד עם אביו לייסד מחדש את ישיבת פרשבורג, ולימד בה. כמו כן, ייסד בהוראת אביו בית יתומים ליתומי השואה בשם "מעון החתם סופר לילדי הגולה" בשכונת סנהדריה, ולצדו הקים תלמוד תורה וישיבה קטנה, ועמד בראשם. לצורך כך עבר בשנת ה'תש"ו לארצות הברית, והתגורר בה למשך כשנה, לשם גיוס כספים. בשנת ה'תשי"ד, כאשר תלמידי הישיבה התרבו ולא היה מקום בבית המדרש להכיל אותם, יצא שוב לגייס כספים בארצות הברית, ורכש מגרש בפאתי שכונת גבעת שאול, שם שוכן מבנה הישיבה עד היום. עם פטירת אביו בשנת ה'תש"ך, התמנה לכהן תחתיו כראש הישיבה, כנשיא כולל שומרי החומות וחוג חת"ם סופר וכחבר מועצת גדולי התורה. כמו כן, עסק בהוצאה לאור של כתבי אביו.

נפטר שנתיים לאחר מכן, בבוקר הושענא רבה, כ"א בתשרי ה'תשכ"ב, ונקבר ליד אביו בהר המנוחות. על שמו נקרא רחוב בבני ברק, בצעד שעורר מחלוקת, שכן הרחוב נקרא לפני כן "השלושה" על שם שלושה לוחמים תושבי העיר שנפלו במלחמת העצמאות. בשכונת בתי אונגרין נקרא על שמו כולל אברכים של כולל שומרי החומות. 
205px|ממוזער|שמאל|ישיבת חתם סופר ו"כולל ש"ס" על שמו

## משפחתו
היה נשוי לאסתר חנה בת הרב יוסף יצחק קאהן מקטוביץ, בעל "פרי יוסף" (נפטרה בשנת ה'תש"ס). להם נולדו שלושה ילדים:
* בנו הרב שמחה בונם סופר מילא את מקומו כאב"ד ור"מ פרשבורג וכראש הישיבה. חתן הרב בצלאל שטרן, ומאז פטירתו בשנת תשע"ז, ממלא את מקומו בנו הרב אברהם שמואל בנימין סופר כר"מ ואב"ד פרשבורג וכראש הישיבה.
* בתו טובה שיינדל נישאה לחבר הכנסת ואיש העסקים אברהם יוסף שפירא.
* בתו שרה מלכה נישאה לרב אברהם בנימין לודמיר מחבר ספר "נחלת אב". בניהם הרב שמואל מכהן כרב בית הכנסת "חשב סופר-פרשבורג" בלונדון, בן נוסף, הרב עקיבא, מכהן כרב בית הכנסת "חשב סופר-פרשבורג" בבורו פארק.

## ספריו
* **חשב סופר** (ראשי תיבות **ח**ידושי **ש**מואל **ב**נימין) על התורה. יצא לאור על ידי בנו. ומהדורה חדשה הודפסה מחדש בשנת ה'תש"ע.
** **אהל חנה** על הנ"ך. נספח לספר "חשב סופר" על התורה.
* **חשב סופר** על הש"ס, השולחן ערוך ושו"ת. יצא לאור על ידי בנו לאחר פטירתו.

## לקריאה נוספת
* **מעשה חשב** - בתוך: חשב סופר על התורה, ה'תש"ע, כרך ב' עמ' רפו ואילך.
* **באר שמואל** - בתוך: רבי עקיבא ותורתו, ירושלים ה'תשל"ח.
## קישורים חיצוניים
* 
* מנחם רוטנברג, זיכרון להולכים, הצופה, 9 באוקטובר 1981.

## הערות שוליים

קטגוריה:משפחת סופר
קטגוריה:פרשבורג: רבנים
קטגוריה:רבנים סלובקים
קטגוריה:ראשי ישיבה הונגרים
קטגוריה:רבנים חרדים ישראלים
קטגוריה:ראשי ישיבה ישראלים
קטגוריה:תלמידי הרב עקיבא סופר
קטגוריה:חברי מועצת גדולי התורה של אגודת ישראל
קטגוריה:עולים במלחמת העולם השנייה
קטגוריה:אבות בתי דין
קטגוריה:כולל שומרי החומות
קטגוריה:יהודים הקבורים בהר המנוחות
קטגוריה:ישראלים שנולדו ב-1901
קטגוריה:ישראלים שנפטרו ב-1961
יחסי מלטה–צרפת

**יחסי מלטה–צרפת** מתייחסים ליחסים הנוכחיים וההיסטוריים בין מלטה לרפובליקה הצרפתית. שתי המדינות חברות במועצת אירופה, האיחוד האירופי והארגון לשיתוף פעולה ולפיתוח כלכלי.

## היסטוריה
בתקופת המלחמות הפוניות (264 – 146 לפנה"ס) עברה מלטה לידי הרומאים, נכבשה בשנית על ידי קרתגו וחזרה שוב לשלטון רומא, כחלק מהפרובינקיה של סיציליה. אחרי חלוקת האימפריה הרומית ב-395 נשארו סיציליה ומלטה תחת שלטון האימפריה הרומית המערבית, אשר שלטה גם בשטחי גליה, שכללה גם את צרפת של ימינו. לאחר כמה פלישות של הונדלים ושל האוסטרוגותים, נכבש האי על יד בליסאריוס הביזנטי, בדרכו לכבוש את הממלכה הוונדלית בצפון אפריקה. מלטה נשארה תחת שלטון האימפריה הביזנטית עד 870.

במהלך ימי הביניים, תקופה קצרה נשלט האי על ידי בית אנז'ו, שבזז את האי גוזו תוך כדי מלחמתו ברפובליקה של ג'נובה.

במאה ה-16 הפכה מלטה למוקד חשוב במאבק על השליטה בים התיכון בעקבות בואם של האבירים ההוספיטלרים מרודוס למלטה. קרל החמישי, קיסר האימפריה הרומית הקדושה, שהבין את חשיבותם של האבירים כחסם בפני ההתפשטות העות'מאנית, העניק להם שליטה על מלטה בשנת 1530 בתמורה סמלית של תשלום בז מלטזי אחד מדי שנה. האבירים נודעו מאז בשם "האבירים של מלטה".

בעקבות עיסוקם של האבירים בשוד ספינות עות'מאניות, יצאו העות'מאנים בשנת 1565 להתקפה על בסיסם עם כוח שכלל כמה עשרות אלפי חיילים. האבירים הזעיקו תגבורת מאירופה ובעזרתה הצליחו להדוף את העות'מאנים והמצור העות'מאני כשל. כדי שלא להתבזות בכישלון דיווחו מפקדי הצבא לסולטאן כי "מאלטה יוק" - מלטה לא קיימת.

אחרי המצור המשיכו ההוספיטלרים לבנות מבצרים באי והקימו את העיר ולטה – שנקראה על שמו של הגראנד מאסטר של המסדר ז'אן דה ואלט. בוואלטה ובערים החדשות נבנו ארמונות וכנסיות מפוארות, מוסדות חינוך ובתי חולים. בשנת 1675 מתו כ-11.000 איש מתוך אוכלוסייה של כ-60.000 כתוצאה ממגפה.

שלטון האבירים הגיע לקיצו עם כיבוש האיים על ידי נפוליאון בשנת 1798. כאשר גילו תושבי מלטה כי הצרפתים בוזזים את אוצרות הכנסייה, התארגנו אבירי מסדר סיינט ג'והן בפיקודו של דון מיקיל (Dun Mikiel Xerri) כנגד הצרפתים והמרד המלטזי פרץ ב-2 בספטמבר 1798. מקום כינוסם של המורדים היה במבצרי מלטה המבודדים, שם, עקב מחסור באספקת מזון או תרופות החלו להדלדל שורותיהם. דון מיקיל ניסה, יחד עם עוד כ-50 מאנשיו לפרוץ את המצור הצרפתי, אולם נתפס והוצא להורג.

בשנת 1800 כבשו הבריטים את האיים מידי הצרפתים וכחלק מהסכם פריז של 1814, עברה מלטה רשמית לשלטון האימפריה הבריטית. בשנת 1964 הוענקה למלטה עצמאות מהאימפריה הבריטית, ובשנת 1973 הפכה מלטה לרפובליקה החברה בחבר העמים הבריטי ולה נשיא כראש המדינה. ב-1 במאי 2004 מלטה הצטרפה לאיחוד האירופי, שצרפת הייתה אחת ממייסדותיו.

## נציגויות דיפלומטיות
צרפת מחזיקה במלטה שגרירות בוולטה בלבד. מאידך, מלטה מחזיקה בצרפת שגרירות בפריז ו-9 קונסוליות בבורדו, ליל, ליון, מרסיי, מונפלייה, רואן, שטרסבורג, טולוז וטור.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ים מולוקה

**ים מולוקה** (באינדונזית: **Laut Maluku**) הוא ים הממוקם באוקיינוס השקט. הוא גובל בסולאווסי במערב, הלמאהרה במזרח וכן איי שלטון סולה שבאינדונזיה. בשל עומקו, ים מולוקה נחשב לעשיר באלמוגים וקיימים בו אתרי צלילה. הים מחולק לשלושה אזורים בהתאם לעומק המים. שלושת האזורים מתפקדים ככלי להעברת מים מהאוקיינוס הפתוח לימים רדודים יותר המקיפים את ים מולוקה. החלל העמוק ביותר הוא אגן באצ'אן. אזור זה ידוע במחזוריות רעידות האדמה שבו, שנובעות מהיות הים מיקרו צלחת, בה הים מתקדם לשני כיוונים מנוגדים: הראשון לכיוון הצלחת האירו-מערבית והשני לכיוון צלחת ים הפיליפינית במזרח.

## מיקום
ים מולוקה גובל בים בנדה מדרום וים סלבס ממערב. מצפון שוכן ים הפיליפינים וממזרח ים הלמאהרה. 

בין האיים הגובלים בים מולוקה ניתן למצוא את הלמאהרה מצפון-מזרח, בורו וסראם במרכז וסלוואסי במערב. איי טלאוד בצפון נחשבים לגבולו הצפוני של הים, אם כי צלחת ים מולוקה, הלוח הטקטוני שנקרא על שם הים, מסתיימת צפונה משם.

ארגון ההידרוגרפיה הבינלאומי מגדיר את ים מולוקה כאחד מימות הארכיפלג המזרח הודי.

## היסטוריה
לאורך השנים, נלחמו הפורטוגזים, ההולנדים, הבריטים והספרדים על השליטה באיי התבלינים שהגישה אליהם התאפשרה רק דרך ים מולוקה. 

## ראו גם
* ים הפיליפינים
* באצ'אן
* מצר מלאקה

## קישורים חיצוניים
* 

## הערות שוליים

מולוקה
קטגוריה:אינדונזיה: ימים
מולוקה
יחסי קנדה–רומניה

**יחסי קנדה–רומניה** הם היחסים הדו-צדדיים שבין קנדה לבין רומניה. קנדה מחזיקה בשגרירות בבוקרשט ואילו לרומניה שגרירות באוטווה ושלוש קונסוליות כלליות (במונטריאול, טורונטו וונקובר); בעוד לרומניה מחזיקה קונסוליית כבוד במונקטון.

## רקע
בין שתי המדינות מתקיימים יחסים פוליטיים חזקים שמתבטאים במספר החברויות המשותפות של שתי המדינות בארגונים שונים כמו הארגון לביטחון ולשיתוף פעולה באירופה, לה פרנקופוני וכן בהיותן בעלות ברית בנאט"ו.

## היסטוריה
הפוליטיקאי הקנדי קליפורד סיפטון  ביקר בבוקובינה בשנת 1895. בין השנים 1912–1913 היה רוברט וו. סרוויס כתב הטורונטו סטאר במלחמות הבלקן.

במהלך מלחמת העולם הראשונה, שירת ג'וזף וו. בויל את מלך ומלכת רומניה בסיועו להגן על המדינה מפני מעצמות המרכז ובפיתוח רשת הרכבות הרומנית. על כך עוטר בתואר הייחודי "מושיע רומניה". הוא נותר ידיד קרוב של משפחת המלוכה, ולתקופה נחשב למאהב של מלכת רומניה שנולדה בבריטניה, מריה מאדינבורו, מלכת רומניה.

היחסים הדיפלומטיים הרשמיים בין קנדה ורומניה החלו ב-1919, כשב-16 באוגוסט אותה שנה נוסדה הקונסוליה הכללית במונטריאול בידי ואסילה סטויקה. לפני כן הקונסוליה תפקדה ללא הסכמתן של הרשויות הקנדיות. על כך נעצרו שניים מעובדיה ב-14 באוגוסט 1919.

היחסים הדיפלומטיים בין המדינות עלו מדרגה ב-3 באפריל 1967 עם הקמת שגרירויות הדדיות, שנוסדו בפועל בשנים שלאחר מכן.

## סחר
[ממוזער|בול רומני משנת [1996 המציג את מגדל סי אן ואת שמי הרקיע של טורונטו]]
רומניה היא שותפת הסחר הגדולה ביותר של קנדה בדרום-מזרח אירופה. פרויקט הדגל של קנדה ברומניה הוא תחנת הכוח הגרעינית קרנבודץ' שהוקמה בשיתוף עם החברה לאנרגיה אטומית של קנדה. הכור הגרעיני הראשון בתחנה פועל מאז 1996 וההשקה הרשמית של הכור השני התקיימה ב-2007.

בשנת 2012 הגיע היקף הסחר בין המדינות ל-387.5 מיליון דולר. כמו כן סך כל ההשקעות הקנדיות ברומניה עמד על 273 מיליון דולר בסוף 2011, בעיקר בתחומי דלק מינרלים והרכב.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
סטיבן ובר

**סטיבן רוברט ובר** (באנגלית: **Steven Robert Weber**; נולד ב-4 במרץ 1961) הוא שחקן טלוויזיה, קולנוע ותיאטרון ומדבב אמריקאי ממוצא יהודי.

## ביוגרפיה
נולד ברובע קווינס בניו יורק. אביו עבד כמנהל קומיקאים במועדון לילה ואמו כזמרת במועדון לילה. ובר יהודי במוצאו.

## קריירה
בילדותו הופיע וובר בפרסומות. בשנים 1984–1985 הופיע בסדרה "כשהעולם מסתובב". הופיע במספר סרטי קולנוע ומיני סדרות כThe Flamingo Kid, Hamburger Hill ו-The Kennedys of Massachusetts בתפקיד ג'ון פיצג'רלד קנדי. הצעיר.

תפקידו הידוע ביותר הוא כטייס בריאן האקט בסיטקום "כנפיים". בשנת 2000 שיחק בתפקיד ראשי בסיטקום Cursed ששמו הוחלף לאחר מכן ל-The Weber Show. כמו כן השתתף בסדרה Once and Again של רשת ABC ובסדרה The D.A. אף היא באותה רשת. הוא שיחק בסרטים Single White Femal ו-Jeffrey.

ובר הופיע לראשונה בברודוויי במחזה "הדבר האמיתי" שיצר טום סטופארד. בשנים 2001–2002 הוא החליף את מתיו ברודריק בתפקיד הראשי של ליאו בלום במחזמר המפיקים. בשנת 2005 הופיע לצידו של קווין ספייסי בבהפקה National Anthems. של תיאטרון אולד ויק שבלונדון. ב-2001 כתב את התסריט ושיחק בסרט הטלוויזיוני Club Land, לצידו של אלן אלדה, שאף היה מועמד לפרס אמי על משחקו בסרט זה.

ובר שיחק בשלושה סרטים שנוצרו על בסיס ספריו של סטיבן קינג:Desperation, ו-You Know They Got a Hell of a Band בשנת 2006 ובמיני סדרה The Shining בשנת 1997.

ביצע דיבוב בסרט האנימציה "מזמור חג המולד של הכלבים" שהופץ בשנת 1998, ובסדרה שקדמה לו "גן עדן לכלבים".

בשנת 2007 הצטרף לשותפו לסדרה "כנפיים" טוני שלהוב לתפקיד אורח בסדרה מונק ושיחק בסדרה "סטודיו 60". ב-2008 שיחק במותחן הפסיכולוגי Farm House ובסדרה "עקרות בית נואשות".

בשנת 2011 שיחק בסרט הקולנוע פיסת גן עדן לצד קייט הדסון וגאל גרסיה ברנאל.

בין השנים 2012 ל-2017 דיבב ובר מספר דמויות בסדרת האנימציה "אולטימייט ספיידרמן" ששודרה בערוץ Disney XD. בשנת 2009 הופיע ובר עם שותפתו לצוות שחקני הסדרה כנפיים, רבקה שול, לסדרה Chasing Life.

 בשנת 2013 שיחק במחזה "האישה הפריזאית" (אנ') את דמותו של טום. המחזה רץ בתיאטרון הרפרטוארי בקוסטה מסה, קליפורניה מ-19 באפריל ל-5 במאי.

בשנת 2014 שיחק את ביל ווילקרסון בדרמת הפשע "רצח מדרגה ראשונה" שיצר סטיבן בוצ'קו לרשת TNT.

בשנת 2020 החל לגלם את ד"ר דין ארצ'ר בעונה השישית של סדרת הדרמה הרפואית "שיקגו MED" שיצר דיק וולף עבור רשת NBC.

## חיים אישיים
בשנים 1985 עד 1992 היה נשוי ובר לשחקנית פין קרטר . בשנת 1995 נישא לג'ולייט הונן וממנה התגרש בשנת 2017.

## קישורים חיצוניים

## הערות שוליים

קטגוריה:בוגרי אוניברסיטת המדינה של ניו יורק בפרצ'ס
קטגוריה:אמריקאים שנולדו ב-1961
סטגוצפליה

**סטגוצפליה** (שם מדעי: **Stegocephalia**) היא קבוצה פרפילטית של מיני חולייתנים מהמחלקה בעלי סנפירים בשרניים ומהקבוצה ריפידיסטים, אשר הפכו לראשוני החולייתנים היבשתיים, מאבות קדמונים דגים. הקבוצה התפתחה החל מסוף הדבון לפני 375 מיליון שנה. כל המינים בקבוצה זו נכחדו למעט בני הקבוצה, בעלי ארבע רגליים, אשר השלימו את התפתחותם ליצורי יבשה.

קבוצה זו הוגדרה לראשונה ב-1868 בידי חוקר המאובנים האמריקאי אדוארד דרינקר קופ, והוא כלל בה מינים המותאמים יותר מדגי הריאות לחיי יבשה: הם היו בעלי ריאות פרימיטיביות נוסף לזימים, בעלי רגליים מחוזקות יותר עם אצבעות והתרחשו שינויים במבנה הלסתות, מבנה השיניים וחלל האוזניים שלהם. המשמעות של שמם מיוונית: "בעלי ראש מקורה".

בקבוצה מינים אשר רובם חיו בין הדבון לקרבון וכללו מינים הדומים לדגים כמו הטיקטאליק ועד לראשוני הדו-חיים והלאבירנתודונטיה, אשר חיו במקווי מים מתוקים כנראה. בסוף הקרבון הם התפתחו לראשונה לזוחלים ובכך ניתקו את הקשר שלהם למים.

## מיון
*קבוצה **סטגוצפליה** (Stegocephalia)
**סדרה איכתיוסטגאים (Ichthyostegalia) - נכחדה
**משפחה Elpistostegidae - נכחדה. בה הטיקטאליק.
**משפחה Whatcheeriidae - נכחדה
**משפחה Colosteidae - נכחדה
**על-משפחה Baphetoidea - נכחדה
**קבוצה בעלי ארבע רגליים (Tetrapoda)

## קישורים חיצוניים

*
קטגוריה:בעלי חיים שתוארו ב-1868
קטגוריה:טקסונים שתוארו בידי אדוארד דרינקר קופ
גאוגרפיה תחבורתית

**גאוגרפיה תחבורתית** הוא ענף של גאוגרפיה אנושית החוקר את התנועה ואת הקשרים בין אנשים, סחורות ומידע על פני כדור הארץ ומשמש גם בעיקר בתחום של תכנון ערים ואזורים. גאוגרפיה תחבורתית מגלה, מתארת ומסבירה את חללי התחבורה של פני כדור הארץ בנוגע למיקום, חומר, צורה, פונקציה וסוגיות. בנוסף היא גם חוקרת את השפעות התחבורה על השימוש באופן קרקע ועל דפוסי החומרים הפיזיים על פני כדור הארץ המכונים "דפוסי כיסוי" ועל תהליכים מרחביים אחרים כמו שינויים סביבתיים. יתר על כן זה תחום זה של גאוגרפיה גם תורם לתכנון דרכי תחבורה עירוניים ואזוריים. ענף זה של הגאוגרפיה מתקשר גם כן אל ענפים אחרים בתחום כגון: גאוגרפיה עירונית וגאוגרפיה כלכלית.

## ראו גם
* תחבורה

## קישורים חיצוניים

קטגוריה:תחומים בגאוגרפיה
קטגוריה:גאוגרפיה אנושית
קטגוריה:גאוגרפיה עירונית
נאל איילנד

250px|ממוזער|שמאל|המצוף המוצב בנאל איילנד, 2017
**נאל איילנד** הוא כינוי לאזור שסביב הנקודה בה מצטלב המרידיאן הראשי עם קו המשווה במפרץ גינאה שבאוקיינוס האטלנטי, ממערב ליבשת אפריקה. הקואורדינטות של נקודה זו הן . הכינוי "נאל איילנד" (null משמעו אפסי) הוא הומוריסטי ומתייחס להשערה השגויה בדבר קיומו של אי בנקודה זו, אי שלגביו נוצרו מפה, דגל והיסטוריה בדויים.

לשון ים בחופה הדרומי של גאנה () היא שטח האדמה הסמוך ביותר לנאל איילנד וממוקמת כ-570 קילומטר מצפון לו.

בנאל איילנד, שבה עומק האוקיינוס הוא כ-4,940 מטר, ממוקם מצוף המעוגן למקומו, שעליו מוצבת תחנה מטאורולוגית ואוקיינוגרפית. שמה הרשמי הוא Station 13010 - Soul. התחנה כלולה במערך PIRATA , המופעל במשותף על ידי ארצות הברית, צרפת וברזיל.

## ראו גם
* קו המשווה
* מרידיאן ראשי
* קו גריניץ'

## קישורים חיצוניים

* על נאל איילנד, באתר ספריית הקונגרס
* מידע אודות Station 13010 - Soul, באתר מנהל האוקיינוסים והאטמוספירה הלאומי של ארצות הברית

קטגוריה:קרטוגרפיה
קטגוריה:האוקיינוס האטלנטי
קטגוריה:קו המשווה
קטגוריה:איי תעתוע
רומן רוסקה

**רומן לי רוסקה** (באנגלית: **Roman Lee Hruska**; 16 באוגוסט 1904 – 25 באפריל 1999) היה פוליטיקאי אמריקאי מהמפלגה הרפובליקנית, שכיהן כחבר הסנאט של ארצות הברית מטעם מדינת נברסקה. רוסקה נודע כאחד הפוליטיקאים השמרניים ביותר בסנאט האמריקאי במהלך שנות ה-60 וה-70.

## ביוגרפיה
רוסקה נולד בעיר דייוויד סיטי שבמזרח נברסקה. משפחתו עברה לאומהה, שם סיים את לימודיו התיכוניים. הוא למד באוניברסיטת נברסקה באומהה ובאוניברסיטת שיקגו ולבסוף סיים את לימודיו הגבוהים בבית הספר למשפטים של אוניברסיטת קריגטון. הוא התיישב באומהה ועסק בעריכת דין. חיש מהר הצטרף רוסקה לחיים הפוליטיים, ונבחר לחבר במועצת הנציבים של מחוז דאגלס. הוא כיהן כחבר קבוע במועצה בשנים 1944–1945 וכיושב ראש המועצה בשנים 1945–1952. בשנים 1951–1952 היה סגן נשיא האיגוד הלאומי של פקידי המחוז, וכיהן תקופה מסוימת כחבר במועצת המנהלים של אוניברסיטת אומהה.

ב-1952 נבחר רוסקה נבחר לבית הנבחרים של ארצות הברית מטעם מחוז הקונגרס השני של נברסקה, הכולל בתוכו את רוב העיר אומהה. הוא לא הפסיק להשלים את כל תקופת כהונתו בת השנתיים בבית הנבחרים כאשר התמודד בבחירות המיוחדות לאחד משני מושביה של נברסקה בסנאט של ארצות הברית, שהתפנה עם מותו של הסנאטור יו באטלר. רוסקה ניצח ונבחר מחדש בשנים 1958, 1964 ו-1970 ושירת בסנאט עד לפרישתו ב-1976.

רוסקה נהפך לחבר משפיע בוועדת ההקצבות ובוועדת המשפט של הסנאט של ארצות הברית. חרף עמדותיו השמרניות, הוא הצביע בעד חוק זכויות האזרח. אף שהקונגרס של ארצות הברית נשלט בידי המפלגה הדמוקרטית במשך רוב כהונתו בסנאט, הוא נודע כמחוקק מיומן, ונאמר עליו כי השפיע על חלק גדול מהשינויים שחלו במערכת משפט הפלילי. רוסקה היה החבר הבכיר מטעם מפלגת המיעוט בוועדת המשפט עם פרישתו מהסנאט. גם לאחר שנשיא ארצות הברית ריצ'רד ניקסון התפטר מתפקידו, רוסקה הגן עליו וטען כי פרשת ווטרגייט נהפכה לשערורייה כחלק ממאמץ מפלגתי לתקוף את ניקסון.

ב-10 באוקטובר 1978 חתם הנשיא ג'ימי קרטר על הצעת החוק ששינתה את שם המרכז לחקר בשר בעלי חיים הממוקם במחוז קליי שבנברסקה על שמו של הסנאטור לשעבר רומן ל. רוסקה. בניין בית המשפט הפדרלי באומהה קרוי גם הוא על שמו של רוסקה.

לאחר שפרש לגמלאות ב-1976, נפל רוסקה ב-10 באפריל 1999 ושבר את המותן, ונפטר כעבור כמה ימים בשל סיבוכים רפואיים.

## קישורים חיצוניים

* 
* 

## הערות שוליים

קטגוריה:אמריקאים ילידי נברסקה
קטגוריה:בוגרי אוניברסיטת שיקגו
קטגוריה:חברי בית הנבחרים של ארצות הברית מנברסקה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית מנברסקה
קטגוריה:סנאטורים חברי המפלגה הרפובליקנית
קטגוריה:בוגרי אוניברסיטת נברסקה באומהה
קטגוריה:בוגרי אוניברסיטת קרייטון
קטגוריה:אמריקאים ממוצא צ'כי
קטגוריה:אמריקאים שנולדו ב-1904
קטגוריה:אמריקאים שנפטרו ב-1999
פסגת הארווי (אנטארקטיקה)

**פסגת הארווי** (באנגלית: **Harvey Peak**) היא פסגה שאינה מכוסה קרח, בהרי קוק שבאנטארקטיקה. 

גובהה של הפסגה 2,120 מטרים מעל פני הים.

הפסגה ממוקמת 4 קילומטרים דרומית לרכסי פינגר שבהרי קוק.

## היסטוריה
### גילוי ומיפוי הפסגה

הפסגה מופתה על ידי הסקר הגאולוגי של ארצות הברית, בהתבסס על מדידות טלורומטר ותצלומי אוויר שצולמו על ידי צי ארצות הברית בין השנים 1959 – 1963.

### מקור השם

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שמו של פול הארווי (Paul Harvey), איש יחידת התמיכה של הצבא האמריקני שערכה את סקרי הטלרומטר.

## ראו גם

* הר הארווי (אנטארקטיקה) - הר בארץ אנדרבי שבאנטארקטיקה
* פסגת הארווי באתר הגאזט האנטארקטי של ממשלת אוסטרליה
* פסגת הארווי באתר הגאזט האנטארקטי המשווה SCAR של ממשלת אוסטרליה

## קישורים חיצוניים

* פסגת הארווי באתר הסקר הגאולוגי של ארצות הברית

## הערות שוליים

הארווי
איי פאי

**איי פאי** (באנגלית: **Pi Islands**) הם קבוצת איים הכוללת שני איים גדולים, ומספר סלעים ושוניות באיי מלכיור, ובארכיפלג פאלמר שבאנטארקטיקה. 

האיים מצויים 2 קילומטרים מזרחית לקצה הצפון-מזרחי של האי אומגה שבאיי מלכיור. 

## היסטוריה
### גילוי ומיפוי האי

משלחות ארגנטינאיות סקרו ומיפו  את האזור בשנת 1942 ובשנת 1943.

### מקור השם

נראה ששם האי -שמקורו באות פאי, האות ה-16 של האלף-בית היווני, מופיע לראשונה בתרשים ממשלת ארגנטינה משנת 1946 בעקבות הסקרים של המשלחות הארגנטינאיות.

שם האי, בדומה לשמות איים אחרים בארכיפלג, שנקראו על שם אותיות באלפבית היווני.  

## קישורים חיצוניים

* איי פאי באתר הסקר הגאולוגי של ארצות הברית
* איי פאי באתר הגאזט האנטארקטי המשווה SCAR של ממשלת אוסטרליה
* מפת אזור איי פאי

## הערות שוליים

פאי
קרחון מולוק

**קרחון מולוק** או **קרחון מאלוק** (באנגלית: **Mulock Glacier**) הוא קרחון בשטח חסות רוס שבאנטארקטיקה.

פני השטח של הקרחון מבוקעים.

הקרחון נשפך אל מפרצון מולוק בקצה הצפון מערבי של מדף הקרח רוס, 40 קילומטרים דרומית לקרחון סקלטון.

הקרחון בגובה של 583 מטרים מעל פני הים.

## היסטוריה
### מקור השם

שמו של הקרחון ניתן לו על ידי ועדת השמות האנטארקטית של ניו זילנד.

הקרחון, כמו גם מפרצון מולוק, נקראים על שמו של סגן ג'ורג' מולוק, מהצי המלכותי הניו זילנדי, שהיה מודד של משלחת המחקר הניו זילנדית שחקרה את אזור זה.

## לקריאה נוספת

* תפקידו של ג'ורג' מולוק במשלחת דיסקברי.

• Swithinbank, C. (1964), **[https://www.jstor.org/stable/1794263?seq=1 To the Valley Glaciers That Feed the Ross Ice Shelf]**, The Geographical Journal, 130(1), 32-48. doi:10.2307/1794263

• S. BANNISTER, B.L.N. KENNETT, **[http://rses.anu.edu.au/~brian/PDF-reprints/Proofs/TerraAnt.pdf Seismic Activity in the Transantarctic Mountains - Results from a Broadband Array Deployment]**, Terra Antartica 2002, 9(1),41-46

• **[http://nzetc.victoria.ac.nz/tm/scholarly/tei-VUW1989-90Anta-t14-body-d1-d7.html IMMEDIATE REPORT OF VICTORIA UNIVERSITY OF WELLINGTON ANTARCTIC EXPEDITION 1989-90: VUWAE 34]**

• MARK W. SEEFELDT AND JOHN J. CASSANO, THOMAS R. PARISH, **[https://sundowner.colorado.edu/seefeldt/pubs/seefeldt-2007-jamc.pdf Dominant Regimes of the Ross Ice Shelf Surface Wind Field during Austral Autumn 2005] **, NOVEMBER 2007, PP 1933 - 1955

• Richard Levy, David Harwood, Fabio Florindo, Francesca Sangiorgi, Robert Tripati, Hilmar von Eynatten, Edward Gasson, Gerhard Kuhn, Aradhna Tripati, Robert DeConto, Christopher Fielding, Brad Field, Nicholas Golledge, Robert McKay, Timothy Naish, Matthew Olney, David Pollard, Stefan Schouten, Franco Talarico, Sophie Warny, Veronica Willmott, Gary Acton, Kurt Panter, Timothy Paulsen, Marco Taviani, and SMS Science Team, **[https://www.pnas.org/content/early/2016/02/17/1516030113 Antarctic ice sheet sensitivity to atmospheric CO2 variations in the early to mid-Miocene]**, PNAS first published February 22, 2016 https://doi.org/10.1073/pnas.1516030113

## קישורים חיצוניים
* קרחון מולוק באתר הסקר הגאולוגי של ארצות הברית
* קרחון מולוק באתר הגאזט האנטארקטי של ממשלת אוסטרליה
* קרחון מולוק באתר הגאזט האנטארקטי של ממשלת ניו זילנד
** תצלום קרחון מולוק מן האוויר באתר הגאזט האנטארקטי של ממשלת ניו זילנד
* קרחון מולוק באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור קרחון מולוק
* תצלום אווירי של קרחון מולוק
* מפת אזור קרחון מולוק
* תחזית מזג אוויר עדכנית ארוכת טווח עבור קרחון מולוק

## הערות שוליים

מולוק
מולוק
גלידת חורף

**גלידת חורף** (בהונגרית: **Téli fagylalt**) היא מוצר קונדיטוריה הונגרי הדומה במראה לגלידה בקונוס, אך באופן מסורתי יש לה גנאש או סוג דומה של מילוי שמנת מתוקה, בדרך כלל בטעם שוקולד - קקאו.

## מאפיינים
המוצר זכה לפופולריות בשנות ה-70 בהונגריה הקומוניסטית, כשהיה מיוצר כחלופה חורפית לגלידות "קיץ", שנחשבו כקרות מדי עבור צריכה בחורף. מלבד חנויות מכולת, המוצר נמכר לעיתים קרובות כחלק משירות ההסעדה (utasellátó) של הרכבת הלאומית (רכבות הונגריה-מ.א.ב). הפופולריות של המוצר דעכה בתחילת שנות ה-90, כאשר לאחר תום הקומוניזם, יצרני ממתקים זרים ומוצריהם הופיעו בשוק ההונגרי. עם זאת, יחד עם כמה מזונות חטיפים ומשקאות קלים אחרים של הונגריה של העידן הקומוניסטי, גלידת החורף זכתה לעניין מחודש בסוף בעשור הראשון ובעשור השני של המאה ה-21.

## תיאור
שמאל|ממוזער| גלידת חורף בכוס, עם חלק עליון שטוח
גלידת חורף מורכבת בדרך כלל מגביע גלידה רקיק עם מילוי גנאש בתוכו, כשציפוי שוקולד מריר נמצא בחלק העליון השטוח של המילוי. סוגים זולים יותר עשויים להשתמש בקרם חמאה בטעם קקאו במקום גנאש למילוי ובשוקולד צימקאו במקום שוקולד מריר לציפוי. מוצר הקונדיטוריה הופק במקור בייצור המוני למכירה בחנויות, אך כעת הוא זמין גם בבתי מאפה, וניתן להכין אותו בבית עם טעמי חידוש שונים. חומרי הטעם הזמינים היו באופן מסורתי, קקאו, וניל, לימון וקוקוס.

הגרסאות בייצור המוני אינן מצריכות קירור ועדיין בעלות חיי מדף ארוכים יחסית (בסביבות 4-2 חודשים). המשקל במקור היה בסביבות 40 גרם או יותר, גלידות חורף מודרניות בייצור המוני הן בסביבות 30-20 גרם.

## קישורים חיצוניים

* WeLoveBudapest.com – דברים מתוקים: 13 סוכריות הונגריות קלאסיות – ממתקים הונגריים ישנים באתר WeLoveBudapest.com
* טעם הונגריה - ממתקים הונגריים ישנים של בתי הספר – מוצרי ממתקים הונגריים ישנים ב-Taste Hungary

## הערות שוליים

קטגוריה:המטבח ההונגרי
קטגוריה:גלידות
קטגוריה:סוכריות
גרמניה באירוויזיון 2008

**גרמניה באירוויזיון 2008** השתתפה עם השיר "Disappear" בביצוע של No Angels.

## לפני האירוויזיון
### Wer singt für Deutschland?
תחרות הגמר הלאומית לבחירת הנציג של גרמניה לאירוויזיון 2008 נקראה "Wer singt für Deutschland?". התחרות נערכה בהמבורג והונחתה על ידי תומאס הרמנס.

חמישה ביצועים מוזיקליים התמודדו בתחרות והזוכה נקבע על ידי שני סבבים של הצבעות הקהל במסרונים. בסיבוב הראשון נבחרו שניים מתוך חמשת המתמודדים לעלות לשלב הבא ובסיבוב השני זכתה להקת No Angels ב-50.5 אחוזים מהקולות ונבחרה לייצג את גרמניה באירוויזיון.

באירוויזיון 2008 בבלגרד הופיעה הלהקה עם השיר "Disappear". הלהקה סיימה במקום ה-23 עם 14 נקודות.

## באירוויזיון

## קישורים חיצוניים

*כתבה בגרמנית אודות האירוויזיון 
*ארבע מלאכיות לגרמניה 

## הערות שוליים

קטגוריה:גרמניה באירוויזיון
קטגוריה:מדינות באירוויזיון 2008
קטגוריה:2008 בגרמניה
לקסוס SC

**לקסוס SC** (באנגלית: **Lexus SC**) היא מכונית ספורט בסגנון גראן טוריסמו מתוצרת חטיבת רכבי היוקרה **[[לקסוס]]**, בבעלות יצרנית הרכב היפנית טויוטה אשר יוצרה בין השנים 1991–2010 ביפן.

## דורות "לקסוס SC"
* דור ראשון - יוצר מאפריל 1991 – יולי 2000.
* דור שני - יוצר מינואר 2001 – יולי 2010.

### דור ראשון
* קוד דגם : "Z30".
* קרוי גם Toyota Soarer" (Z30)".
* תצורות: 2 דלתות קופה, דגמים: "לקסוס SC300", "לקסוס SC400".
* מנוע בנזין קדמי, הנעה אחורית.
* קיבולת מכל דלק - 78 ליטר.
* מחיר היחידה דגם "LEXUS SC400", שנת 1995 (מחיר בסיסי) - 47,500 דולר.
* תאוצה בין 0–100 קמ"ש היא 7.4 שניות (דגם "LEXUS SC300", מנוע 3.0 ליטר המפיק 225 כ"ס).
* תאוצה בין 0–100 קמ"ש היא 6.0 שניות (דגם "LEXUS SC400", מנוע 4.0 ליטר המפיק 250 כ"ס).

## דור שני

* קוד דגם : "Z40".
* תצורות: 2 דלתות קופה, 2 דלתות קבריולה, דגם.
* מנוע בנזין קדמי, הנעה אחורית.
* קיבולת מכל דלק - 75 ליטר.
* תאוצה בין 0–100 קמ"ש היא 6.9 שניות (דגם "LEXUS SC430", מנוע 4.3 ליטר המפיק 300 כ"ס).

## תמונות

קובץ: 1996 Lexus SC 300 3.0L front 6.13.18.jpg| "לקסוס SC300", שנת 1996
קובץ:1996 Lexus SC 300 3.0L rear 6.13.18.jpg | "לקסוס SC", שנת 1996
קובץ: Lexus SC 300 Sandstone Beige Metallic.jpg| "לקסוס SC300"
קובץ: '92-'97 Lexus SC.jpg| "לקסוס SC", דור ראשון
קובץ:Lexus SC 430 Black Sapphire Pearl.jpg | "לקסוס SC430" - קבריולה, דור שני
קובץ:Lexus SC 430 Tiger Eye Mica.jpg | "לקסוס SC430" - קבריולה, דור שני
קובץ:Lexus SC430 (UZZ40) rear.JPG | "לקסוס SC430" - דור שני
קובץ:Lexus SC430 02.JPG | "לקסוס SC430" - מבט לתא הנהג ולוח מחוונים


## ראו גם
* לקסוס
* לקסוס HS
* לקסוס CT

## קישורים חיצוניים

* 
* 

## הערות שוליים

קטגוריה:מכוניות גראן טוריסמו
קטגוריה:מכוניות ספורט
קטגוריה:מכוניות קופה
קטגוריה:מכוניות קבריולה
SC
קטגוריה:דגמי מכוניות שהושקו ב-1991
קטגוריה:כלי רכב יפניים
תומאס הווארד (שודד ים)

**תומאס הווארד** (באנגלית: **Thomas Howard**) היה פיראט, שפעל בעיקר באוקיינוס ההודי ובים האדום בתור הזהב של הפיראטים. הוא שירת תחת פיקוד של שודדי ים אחרים באותה תקופה, כולל ג'ורג' בות' וג'ון בוואן. הוא פיקד גם על ספינה עם 36 תותחים. בהמשך פרש לרפג'ורה שבהודו, שם נישא לאישה מקומית. לאחר מכן הוא נרצח על ידי קרוביה.

## ראשית חייו
מעט ידוע על ראשית חייו. הווארד הגיע לג'מייקה זמן מה לפני 1698 לאחר שבזבז את כל ירושתו. הוא החל את הקריירה שלו יחד עם קבוצה קטנה של שודדי ים, שגנבו תחילה קאנו ואז גנבו אוניות נוספות עד שתפסו ספינה עם 24 תותחים. האוורד נבחר לסגן המפקד על ידי הצוות.

לאחר שתקפה מספר ספינות מול החוף המזרחי של אמריקה הצפונית במהלך 1698, חצתה הספינה את האוקיינוס האטלנטי והחלה לפשוט על החוף המערבי של אפריקה בשנת 1699. הווארד והצוות שדדו רכוש גדול מ"אלכסנדר" - אוניית הפיראטים שפקד עליה ג'ון ג'יימס, שעלתה על שרטון ליד מדגסקר. זמן קצר לאחר מכן, הווארד ננטש על החוף על ידי הצוות בזמן מסע שוד, ולא חולץ עד שהגיע אליו השודד ג'ורג' בות' בתחילת 1701. כששירת לצד ג'ון בוואן על סיפונו של ה"ספיקר", הווארד נשאר עם הצוות בעקבות מותו של בות' ובחירת בוואן כרב החובל החדש של "הספיקר". בעקבות אובדן ה״ספיקר״ שנתקלה בשונית סנט אוגוסטין, התיישב הווארד באי הסמוך מאוריציוס.

## כקברניט "פרוספרוס"
לאחר תקופה קצרה הוא גייס קבוצה של שודדי ים ותפס את האונייה "פרוספרוס" עם 36 תותחים. הווארד נבחר לקברניט שלה בחג המולד 1702 ונפגש שוב עם ג'ון בוואן, בנמל מיוטה. יחד תקפו השניים את האוניה "פמברוק" של החברה המזרח ההודית, במרץ 1703, סמוך לאי יוהנה באיי קומורו. הווארד עזב את בוואן לתקופה מסוימת בזמן שספינת בוואן, "ספידי רטארן", עברה שיפוצים ותיקונים. הווארד ואנשיו יצאו למדגסקר לביקור של הפיראט לשעבר ארט ואן טויל, שהיה בעל מטע עצים באי. שם הם שמעו כי ואן טויל תקף קודם לכן כמה פיראטים אחרים (אולי תומאס מוסטין), והם פתחו במאבק עם ואן טויל ובני בריתו. אנשיו של הווארד נהדפו מהחווה וברחו אך נאלצו להשאיר את דייוויד ויליאמס וטום קולינס מאחור. ואן טויל החזיק אותם כעבדים עד שהם ברחו כמה חודשים לאחר מכן. הווארד ובוואן שיתפו פעולה שוב באוגוסט 1703, כשתקפו ולקחו שתי אוניות הודיות בשווי כולל של 70,000 ליש"ט. שני הצוותים מוזגו על סיפונה של הספינה הגדולה מבין האוניות ההודיות - ספינה בת 56 תותחים ששמה שונה ל"דאפינט" - בפיקודו של בוואן. כשהוא חזר לראג'אפורה, חילק הצוות את השלל.

## פרישה ומוות
לאחר שקיבל את חלקו בשלל, הווארד נשאר ברג'אפורה כאשר בוואן עזב עם חבורתו להמשך ההרפתקאות. הווארד פרש מעיסוק בפיראטיות והתחתן עם אישה מקומית. עם זאת, לאחר תקופה קצרה שבה הוא התעלל בה, הוא נרצח על ידי קרובי משפחתה של אשתו. קפטן צ'ארלס ג'ונסון - שנחשב בדרך כלל לשם בדוי של דניאל דפו - כתב על אירוע זה ב-"ההיסטוריה הכללית של הפירטים", באומרו שהוא היה "עמית חולה ביותר והשתמש בה לרעה, והוא נרצח עקבות היחס כלפיה".

## הערות שוליים

קטגוריה:שודדי ים
קטגוריה:שודדי הקאריביים
סוזוקי אקווטור

**סוזוקי אקווטור** (באנגלית: **Suzuki Equator**) הוא טנדר מתוצרת יצרנית הרכב היפנית **[[סוזוקי מוטור]]**, אשר יוצר בארצות הברית בין השנים 2008–2012 ובקנדה בין השנים 2008 - 2010.
## תצורות

* תא נוסעים (כולל קבינה) כפול, 2 דלתות, 4 נוסעים, קרוי "Crew Cab"
* תא נוסעים (כולל קבינה) כפול, 4 דלתות, 5 נוסעים, קרוי "extended cab"

## "סוזוקי אקווטור"

* דגם "סוזוקי אקווטור" התבסס על דגם "Nissan Frontier"  מתוצרת יצרנית הרכב היפנית ניסאן
* דגמים: דגם בסיסי, דגם פרמיום, דגם ספורט
* מחיר הבסיס של דגם "סוזוקי אקווטור",שנת 2008 עמד על 17,200 דולר בארצות הברית
* מנוע קדמי
* מנועי בנזין
* מתלים: חזית: עצם עצה כפולה, קפיצי סליל, מוט רול. חלק אחורי: סרן מוצק
* קיבולת מכל דלק - 21.1 גלון (79.87 ליטר)
* כושר גרירה מקסימלי: 1,587.6 ק"ג (דגם "פרמיום"), 2,721.6 ק"ג (דגם "ספורט")
* זווית גישה: 27.8° מעלות, (דגם ספורט - 30.1° מעלות)
### סוגי הנעות
* הנעה אחורית 4x2
* הנעה כפולה 4x4

## תמונות

קובץ:2009 Suzuki Equator extended cab Premium.jpg | "סוזוקי אקווטור", 2 דלתות, שנת 2009
קובץ:2012 Suzuki Equator Pick-Up (35681900825).jpg | "סוזוקי אקווטור", שנת 2012
קובץ:2012 Suzuki Equator Pick-Up (35681869275).jpg | "סוזוקי אקווטור", שנת 2012
קובץ:Suzuki Equator.jpg | "סוזוקי אקווטור"
קובץ:'09 Suzuki Equator Crew Cab (MIAS).JPG | "סוזוקי אקווטור", שנת 2009


## ראו גם
* סוזוקי מוטור

## קישורים חיצוניים

* 
* 

## הערות שוליים

קטגוריה:טנדרים
קטגוריה:רכבי שטח ופנאי גדולים
קטגוריה:דגמי מכוניות שהושקו ב-2008
אקווטור
קטגוריה:כלי רכב יפניים